CELEX: 62009CJ0435
Language: lv
Date: 2011-03-24
Title: Tiesas spriedums (trešā palāta) 2011. gada 24.martā. # Eiropas Komisija pret Beļģijas Karalisti. # Valsts pienākumu neizpilde - Direktīva 85/337/EEK - Noteiktu sabiedrisku un privātu projektu ietekmes uz vidi novērtējums - Atlases kritēriji - Robežvērtības noteikšana - Projekta mērogs. # Lieta C-435/09.

Tiesas (trešā palāta) 2011. gada 24. marta spriedums – 
      Komisija/Beļģija
      (lieta C‑435/09)
      Valsts pienākumu neizpilde – Direktīva 85/337/EEK – Noteiktu sabiedrisku un privātu projektu ietekmes uz vidi novērtējums – Atlases kritēriji – Pakāpes noteikšana – Projekta apjoms
      1.                     Vide – Noteiktu projektu ietekmes uz vidi novērtējums – Direktīva 85/337 – II pielikumā uzskaitīto projektu pakļaušana novērtējumam
            – Dalībvalstu rīcības brīvība – Robežas – Pakāpes noteikšana, ņemot vērā tikai projekta mērogu, izslēdzot citus III pielikumā
            noteiktos kritērijus – Pienākumu neizpilde – Pārāk zemu noteiktas pakāpes – Ietekmes neesamība (Padomes Direktīvas 85/337,
            kuru groza ar Direktīvu 2003/35, 2. panta 1. punkts un 4. panta 2. un 3. punkts, un II un III pielikums) (sal. ar 48.–55. punktu,
            60. un 61. punktu)
      2.                     Prasība sakarā ar valsts pienākumu neizpildi – Valsts pienākumu neizpildes pierādījums – Komisijas pienākums – Nepietiekama
            vai neatbilstoša direktīvas transponēšana – Pienākums noteikt valsts transponējošo tiesību aktu faktisko ietekmi – Neesamība
            (LESD 258. pants) (sal. ar 59. punktu)
      3.                     Vide – Noteiktu projektu ietekmes uz vidi novērtējums – Direktīva 85/337 – Novērtējuma procedūra – Dalībvalsts iespēja izmantot
            alternatīvu procedūru – Nosacījumi (Padomes Direktīvas 85/337, kas grozīta ar Direktīvu 2003/35, 2. panta 1. punkts un 2. pants)
            (sal. ar 62. punktu)
      4.                     Vide – Noteiktu projektu ietekmes uz vidi novērtējums – Direktīva 85/337 – Kompetento iestāžu pienākums veikt novērtēšanu
            pirms atļaujas izsniegšanas – Projekti par iekšējiem ūdensceļiem un iekšējām ostām – Valsts tiesiskais regulējums, kurā ir
            paredzēta kuģu skaitā, nevis tonnās izteikta pakāpe – Pienākumu neizpilde (Padomes Direktīvas 85/337, kas grozīta ar Direktīvu
            2003/35, 4. panta 1. punkts un I pielikuma 8. punkta a) apakšpunkts) (sal. ar 82. un 83. punktu)
      5.                     Vide – Noteiktu projektu ietekmes uz vidi novērtējums – Direktīva 85/337 – Kompetento iestāžu pienākums veikt novērtēšanu
            pirms atļaujas izsniegšanas – Projekti par rūpnieciskām iekārtām, kuras ir paredzētas papīrmasas ražošanai – Valsts tiesiskais
            regulējums, kurā ir paredzēta minimālā pakāpe 500 tonnas gadā, lai ietekmes pētījums būtu obligāts – Pienākumu neizpilde (Padomes
            Direktīvas 85/337, kas grozīta ar Direktīvu 2003/35, 2. panta 1. punkts un 4. panta 1. punkts un I pielikuma 18. punkta a) apakšpunkts)
            (sal. ar 86.–88. punktu)
      6.                     Vide – Noteiktu projektu ietekmes uz vidi novērtējums – Direktīva 85/337 – Projekti, kuriem var būt būtiska ietekme uz citas
            dalībvalsts vidi – Valsts tiesiskais regulējums, kurā nav paredzēts pienākums paziņot citai dalībvalstij informāciju par iespējami
            pieņemamā lēmuma raksturu – Pienākumu neizpilde (Padomes Direktīvas 85/337, kas grozīta ar Direktīvu 2003/35, 7. panta 1. punkta
            b) apakšpunkts) (sal. ar 90.–93. punktu)
      Priekšmets
      
         
               Valsts pienākumu neizpilde – Padomes 1985. gada 27. jūnija Direktīvas 85/337/EEK par dažu sabiedrisku un privātu projektu
                  ietekmes uz vidi novērtējumu (OV L 175, 40. lpp.), kas grozīta ar Padomes 1997. gada 3. marta Direktīvu 97/11/EEK (OV L 73,
                  5. lpp.), nepareiza un nepilnīga transponēšana – 4. panta 2. un 3. punkts kopsakarā ar II un III pielikumu (Flandrijas kopiena),
                  4. panta 1. punkts kopsakarā ar I pielikuma 8. punkta a) apakšpunktu un 18. punkta a) apakšpunktu un 7. panta 1. punkta b) apakšpunkts
                  (Valonijas reģions) un 4. panta 2. un 3. punkts kopsakarā ar II un III pielikumu (Briseles galvaspilsētas reģions) – Pakāpes
                  un kritēriji
               
            Rezolutīvā daļa:
      
         
                  1)
               
               
                  
               
               
                  	Nenosakot pasākumus, kas vajadzīgi, lai pareizi un pilnībā ieviestu:
               
            
         
                   
               
               
                  
               
               
                  	– attiecībā uz Flandrijas reģiona tiesisko regulējumu Padomes 1985. gada 27. jūnija Direktīvas 85/337/EEK par dažu sabiedrisku
                     un privātu projektu ietekmes uz vidi novērtējumu, kas grozīta ar Eiropas Parlamenta un Padomes 2003. gada 26. maija Direktīvu 2003/35,
                     4. panta 2. un 3. punktu kopsakarā ar šīs direktīvas II un III pielikumu;
                  
               
            
         
                   
               
               
                  
               
               
                  	– attiecībā uz Valonijas reģiona tiesisko regulējumu šī paša 4. panta 1. punktu kopsakarā ar Direktīvas 85/337, kas grozīta
                     ar Direktīvu 2003/35, I pielikuma 8. punkta a) apakšpunktu un 18. punkta a) apakšpunktu un šīs direktīvas 7. panta 1. punkta
                     b) apakšpunktu un
                  
               
            
         
                   
               
               
                  
               
               
                  	– attiecībā uz Briseles galvaspilsētas reģionu šī 4. panta 2. un 3. punktu kopsakarā ar Direktīvas 85/337, kas grozīta ar
                     Direktīvu 2003/35, II un III pielikumu un III pielikumu vispār,
                  
               
            
         
                   
               
               
                  
               
               
                  	Beļģijas Karaliste nav izpildījusi šajā direktīvā paredzētos pienākumus;
               
            
         
                  2)
               
               
                  
               
               
                  	Beļģijas Karaliste atlīdzina tiesāšanās izdevumus.